на изпитвателния комплект се монтира на статична опора, а другият край на виброглавата, като се вземат мерки тръбопроводът да е извит на 180 ° в дъга с минимален радиус, с което се предотвратява прегъване на маркуча.
 Като се използва криогенна течност, изпитваният образец се подлага на налягане с обявената от производителя стойност.
 Температура на изпитване: – 163 °C (еквивалентната стойност е дадена в таблицата в приложение 5O)
 Компонентът се подлага на вибрации в продължение на 30 минути под налягане, затворен от долната страна по всяка от трите взаимно перпендикулярни оси при честотата с най-силен резонанс, която се определя както следва:
 а)
 с ускорение 1,5 g;
 б)
 в обхват от трептения със синусоидална форма с честоти от 10 Hz до 500 Hz;
 в)
 време на обхождане на обхвата във всички посоки 10 минути.
 Ако в този обхват не се открие резонансната честота, изпитването се извършва при честота 500 Hz.
 След завършване на изпитването, маркучът не трябва да показва никакви признаци на умора, пукнатини или повреди и трябва да се изпита при налягане 1,5 пъти обявеното работно налягане (МРа). Налягането трябва да се подава в продължение на 10 минути, без да се появи пропускане.
 4.6. Съединения
 4.6.1. Съединенията да бъдат изработени от аустенитна неръждаема стомана.
 4.6.2. Съединенията трябва да отговарят на изискванията на точка 4.7 по-долу.
 4.7. Гъвкав тръбопровод, състоящ се от маркуч и съединения
 4.7.1. Съединенията трябва да са конструирани така, че да не е необходимо оголването на маркуча от неговото външно покритие, освен ако усилването на маркуча е от материал, устойчив на корозия.
 4.7.2. Гъвкавият тръбопровод се подлага на импулсно изпитване в съответствие със стандарт ISO 1436.
 Температура на изпитване: – 163 °C (еквивалентната стойност е дадена в таблицата в приложение 5O)
 4.7.2.1. Изпитването трябва да се извърши с криогенна течност при температурата, посочена в приложение 5О за клас 5 при налягане най-малко равно на обявеното от производителя работно налягане.
 4.7.2.2. Маркучът се подлага на 7 000 импулса.
 4.7.2.3. След импулсното изпитване маркучът трябва да издържи изпитвателно налягане както е посочено в точка 4.5.4.2 по-горе.
 4.7.3. Газонепроницаемост
 4.7.3.1. Гъвкавият тръбопровод (състоящ се от маркуч и съединения) трябва да издържи без пропуски налягане на газ, равно на 1,5 пъти работното налягане (в МРа) при криогенна температура в продължение на пет минути.
 Температура на изпитване: – 163 °C (еквивалентната стойност е дадена в таблицата в приложение 5O)
 4.8. Маркировка
 4.8.1. Всеки маркуч трябва да има на интервали не по-големи от 0,5 m следните четливи и неизтриваеми означения, образувани от букви, цифри и символи.
 4.8.1.1. Търговско наименование или марка на производителя.
 4.8.1.2. Година и месец на производство.
 4.8.1.3. Маркировка за размер и тип.
 4.8.1.4. Маркировка за идентификация „ВПГ, клас 5“.
 4.8.2. Всяко съединение трябва да има производствената или търговската марка на производителя, извършил сглобяването.
 Приложение 4В
 ПРЕДПИСАНИЯ ОТНОСНО ОДОБРЕНИЕТО НА ФИЛТЪРА ЗА СПГ
 1. В НАСТОЯЩОТО ПРИЛОЖЕНИЕ СЕ ОПРЕДЕЛЯТ ПРЕДПИСАНИЯТА ОТНОСНО ОДОБРЯВАНЕТО НА ТИПА НА ФИЛТЪРА ЗА СПГ.
 2. РАБОТНИ УСЛОВИЯ
 2.1. Филтърът за СПГ трябва да е конструиран така, че да може да работи при температурите, посочени в приложение 5О.
 2.2. Филтърът